Esko Koivunen

Esko Koivunen (s. 2. huhtikuuta 1927 Pohjois-Pirkkala) on suomalainen kilpauransa päättänyt koripallotuomari, koripalloilija ja koripallovalmentaja. Hän pelasi neljä kautta SM-sarjassa ja toimi tuomarina muun muassa vuoden 1955 EM-kilpailuissa.

 Elämä ja ura 

Koivunen edusti pelaajana kasvattajaseuraansa, tamperelaista Pispalan Tarmoa SM-sarjassa vuosina 1952–1954 ja 1956. Parhaimmillaan Tarmo sijoittui kahdeksanneksi kaudella 1953.Esko Koivunen – Suomen Koripalloliitto Koivunen kuului myös Suomen miesten maajoukkueen kokoonpanoon marraskuussa 1954 pelatussa Ruotsi-ottelussaMaajoukkuetilastot – Suomen Koripalloliitto.

Koivunen järjesti vuonna 1952 näytösottelun Tampereen joukkueen ja Helsingin olympialaisista maan ongelmallisen statuksen vuoksi ulos jääneen Manner-Kiinan välille. Helsingin olympiakisoissa hän työskenteli toimitsijana. Koivunen toimi koripallotuomarina miesten SM-sarjassa, ja hän tuomitsi myös viisi ottelua sekä loppuottelussa vuoden 1955 EM-kilpailuissahttp://yle.fi/urheilu/3-8264859. Työuransa Koivunen teki metalli-, sähkö- ja rakennusaloilla. Hän toimi vuosikymmeniä Pispalan Tarmon johtokunnassa ja nimettiin seuran kunniapuheenjohtajaksi. Huhtikuussa 2017 Koivunen täytti 90 vuotta. Hän asui edelleen Pispalassa synnyintalossaan jossa oli myös varttunut.http://www.aamulehti.fi/ihmiset/esko-koivunen-90-on-syntynyt-kasvanut-ja-asuu-edelleen-samassa-talossa-pispalassa-24383168/ 

 Lähteet 
 Esko Koivunen Suomen Koripalloliitto
 Maajoukkuetilastot  Suomen Koripalloliitto

 Viitteet 

Luokka:Suomalaiset koripalloilijat
Luokka:Suomalaiset koripallotuomarit
Luokka:Suomalaiset koripallovalmentajat
Luokka:Vuonna 1927 syntyneet
Luokka:Elävät henkilöt